《昙花亭雨中看瀑布 其一》
清代·陈吁

雨阻昙花且看山，跳珠溅沫媚烟鬟。耳根异响心逾静，眼界奇忙意转闲。

遍岭云蒸苍狗幻，层霄涧跃白虹弯。莫愁暂滞羁行屩，留客天缘或未悭。

作者简介：（公元一六四九年至一七三二年以后）清浙江海宁人，字言扬，号宋斋。由贡生官淳安教谕。为黄宗羲门人，又与查慎行同里友善，故诗文均有法度。兼明算学。有《勾股引蒙》、《勾股述》、《时用集》、《宋十五家诗选》。